





SURAH AL-WAQI'AH 

Surah Qiamat Yang Tetap Berlaku 

(Makkiyah) 




Dengan nama Allah 

Yang Maha Penyayang dan Maha Pengasih 




"Apabila berlaku Qiamat yang tetap berlaku(l). Tiada 
siapapun yang dapat mendustakan kejadiannya(2). la 
merendahkan satu golongan dan mengangkatkan satu 
golongan yang lain(3). Apabila bumi diguncangkan dengan 
sekuat-kuatnya (4). Dan gunung-ganang dileburkan dengan 
selebur-leburnya(5). Lalu ia menjadi debu yang 
berterbangan(6). Dan kamu menjadi tiga golongan(7). laitu 
golongan kanan , siapakah golongan kanan?(8). Dan 
golongan kiri, siapakah golongan kiri?(9). Golongan pelopor 
ialah golongan pelopor(lO). Merekalah golongan 
Muqarrabin(1 1). Mereka ditempatkan di dalam Syurga yang 
penuh ni'mat(12). Mereka merupakan sebilangan besar dari 
angkatan yang terdahulu(13). Dan sebilangan yang kecil dari 
angkatan yang kemudian(14). Mereka beristirehat di atas 
takhta-takhta yang bertatah(1 5). Mereka bersandar di 
atasnya dengan berhadapan muka(16). Mereka dikelilingi 
belia-belia yang kekal muda(17). Menghidangkan mangkuk- 
mangkuk, tekoh-tekoh dan gelas-gelas minuman dari matair 
yang terus mengalir(l 8). Mereka tidak pening kerana 
meminumnya dan tidak pula mabuk(19). Dan mereka 
dihidangkan dengan buah-buahan dari pilihan mereka" (20). 

"Dan daging burung yang diidami mereka(21). Dan bidadari- 
bidadari yang putih dan bermata luas yang cantik(22). 
Laksana mutiara yang tersimpan baik(23). Sebagai balasan 
terhadap amalan-amalan yang dilakukan mereka(24). 
Mereka tidak mendengar di dalamnya (Syurga) sebarang 
perkataan yang kosong dan sebarang perkataan yang 
i berdosa (2 5). Melainkan ucapan selamat selamat(26). Dan 
golongan kanan i, siapakah golongan kanan? (27). Mereka 
berada di bawah pokok-pokok bidara yang tidak berduri (2 8). 
Dan pokok-pokok talha yang tersusun rapi(29). Dan di 
bawah bayangan teduh yang terbentang panjang(30).Dan 
air yang sentiasa mengalir(31). Dan buah-buahan yang 
berbagai-bagai jenis(32). Yang tidak pernah putus dan tidak 
puia terlarang(33). Dan katil-katil yang tinggi(34). 
Sesungguhnya Kami ciptakan mereka (para bidadari dan 
isteri) dengan ciptaan yang baru"(35). 




"Lalu Kami jadikan mereka dara sunti belaka (3 6). Mereka 
mencintai suami-suami mereka dan berusia sebaya dan 
muda(37). Semuanya disediakan untuk golongan kanan(38). 
Mereka merupakan sebilangan yang besar dari angkatan 
yang terdahulu(39). Dan sebilangan besar dari angkatan 
yang kemudian(40). Dan golongan kiri, siapakah golongan 
kiri? (41). Mereka diseksa dalam angin yang panas dan air 
yang mendidih (42). Dan di bawah naungan asap yang 
hitam(43). Yang tidak pernah sejuk dan tidak pula pernah 
selesa (44). Sesungguhnya mereka sebelum itu hidup 
mewah(45). Dan mereka sentiasa melakukan dosa yang 
besar(46). Dan mereka dahulu selalu berkata: Jika kita mati 
dan kita menjadi tanah dan tulang-tulang, apakah kita akan 
dibangkitkan kembali?(47). Atau apakah nenek moyang kita 
yang terdahulu (akan turut dibangkitkan kembali)? (48). 
Katakanlah: Sesungguhnya seluruh orang yang dahulu dan 
orang yang kemudian(49). Akan dihimpunkan pada masa 
yang ditentukan di hari Qiamat yang termaklum(50). 
Kemudian kamu sekalian , wahai orang-orang yang sesat lagi 
pendusta(Sl). Akan memakan dari pokok-pokok iaitu pokok 
zaqqum(52). Dan kamu akan penuhkan perut kamu 
dengannya(53). Selepas itu kamu akan minum air yang 
mendidih(54). Kamu akan minumnya dengan lahap laksana 
minuman unta yang ditimpa penyakit dahaga" (55). 

"Inilah hidangan-hidangan keraian untuk mereka pada hari 
Qiamat(56). Kamilah yang telah menciptakan kamu , oleh itu, 
mengapa kamu tidak percaya (kepada hari kebangkitan 
semula)?(57). Tidakkah kamu perhatikan air mani yang 
dipancutkan?(58).Apakah kamu yang menciptakannya atau 
Kami yang menciptakannya?(59). Kamilah yang menentukan 
maut di antara kamu dan Kami tidak akan dilemahkan(60). 
Untuk menggantikan kamu dengan orang-orang yang 
seperti kamu dan untuk menciptakan kamu dalam bentuk 
yang tidak diketahui kamu(61). Sesungguhnya kamu telah 
mengetahui penciptaan hidup yang pertama. Oleh itu, 
mengapa kamu tidak mengambil ingatan (bahawa Allah 
berkuasa mengulangkan penciptaan hidup itu di 
Akhirat)? (62). Tidakkah kamu perhatikan apa yang kamu 
tanam?(63). Kamukah yang menanamnya atau Kamikah 
yang menanamkannya?(64). Jika Kami kehendaki nescaya 
Kami jadikannya. kering dan reput dan menyebabkan kamu 
sekalian berdukacita(65). (Dan berkata) sesungguhnya kami 
telah mendapat kerugian(66). Bahkan kami sekalian menjadi 
hampa(67). Tidakkah kamu perhatikan air yang kamu 
minum?(68). Kamukah yang menurunkannya dari awan atau 
Kamikah yang menurunkannya?(69). Jika Kami kehendaki 
nescaya Kami jadikannya masin , mengapakah kamu tidak 
bersyukur? "(70). 





"Tidakkah kamu perhatikan api yang kamu nyalakannya? 
(71). Kamukah yang menciptakan pokoknya atau Kamikah 
yang menciptakannya? (72). Kami jadikan api itu peringatan 
(kepada api Akhirat) dan kesenangan kepada orang yang 
musafir(73). Oleh itu, bertasbihlah dengan nama Tuhanmu 
Yang Maha Besar(74). Sesungguhnya Aku tidak payah 
bersumpah dengan tempat-tempat bintang-bintang(75). 
Sesungguhnya sumpah itu suatu sumpah yang amat besar 
jika kamu mengetahui(76). Sesungguhnya (yang dibacakan 
kepada kamu itu) adalah Al-Qur'an yang mulia(77). Yang 
tercatat di dalam sebuah kitab yang terpelihara(78). la tidak 
disentuh melainkan oleh mereka yang suci(79). la diturunkan 
dari Tuhan yang memelihara semesta alam(80). Apakah 
kamu bersikap mendustakan Al-Qur'an ini?(81). Dan kamu 
jadikan habuan rezeki kamu ialah mendustakan Al - 
Qur'an(82). Mengapa tidak - ketika roh (orang yang sedang 
naza' itu) sampai ke halku m? (83). Dan kamu sendiri ketika 
itu melihatnya(84). Dan Kami pula lebih hampir kepadanya 
dari kamu, tetapi kamu tidak nampak(85). Dan mengapa 

tidak - jika kamu benar tidak dihisab dan dibalas? (86). Kamu 
kembalikan roh itu semuia (ke jasadnya) jika kamu benar(87). 
Jika si mati itu dari golongan Muqarrabin(88). Maka ia akan 
memperolehi kesenangan , rezeki yang mewah dan Syurga 
yang penuh ni f mat(89). Jika dia dari golongan kanan(90). 
Maka untukmu ucapan: Selamat sejahtera dari golongan 
kanan(91). Dan jika dia dari golongan pendusta dan 
sesat(92). Maka ia akan menerima keraian dari air yang 
mendidih(93). Dan selara n api Neraka(94). Sesungguh-nya 
(segala apa yang disebutkan) ini adalah kebenaran yang 
amat diyakinkan(95). Oleh itu bertasbihlah dengan nama 
Tuhanmu Yang Maha Besar"(96). 


(Latar belakang dan pokok pembicaraan) 

AI-Waqi'ah ialah nama surah dan penjelasan 
terhadap maudhu' pembicaraannya. Persoalan 
pertama yang dibicarakan Surah-surah Makkiyah ialah 
persoalan hari Akhirat sebagai jawapan kepada 
perkataan orang-orang yang meraguinya yang 
mensyirikkan Allah dan mendustakan Al-Qur'an: 



"Dan mereka dulu selalu berkata: Jika kita mati dan kita 
menjadi tanah dan tulang-tulang , apakah kita akan 
dibangkitkan kembali? (47). Atau apakah nenek moyang kita 
yang terdahulu (akan turut dibangkitkan kembali)? "(48) 


kerana itu surah ini dimulakan dengan 
menerangkan sifat-sifat Qiamat dengan penerangan 
yang jelas yang menamatkan segala keingkaran, dan 
memutuskan segala keraguan, la menerangkan al- 
Waqi'ah (hari Qiamat yang tetap berlaku) itu dengan 
jelas: 




"Apabila berlaku Qiamat yang tetap berlaku(l). Tiada siapa 
pun yang dapat mendustakan kejadiannya. "(2) 


Surah ini menyebut peristiwa-peristiwa yang akan 
berlaku pada hari Qiamat yang membezakan dari 
segala hari yang lain. Pada hari itu kedudukan- 
kedudukan manusia berubah-ubah, keadaan-keadaan 
bumi turut bertukar dalam suasana kehuru-haraan 


yang dahsyat, di mana bumi ditukarkan dengan bumi 
yang lain dan nilai-nilai ditukarkan dengan nilai-nilai 


yang lain. 








"la merendahkan satu golongan dan mengangkatkan satu 
golongan yang lain(3). Apabila bumi digoncangkan dengan 
sekuat-kuatnya (4). Dan gunung-ganang dileburkan dengan 
selebur-leburnya(5). Lalu ia menjadi debu yang 
berterbangan(6). Dan kamu menjadi tiga golongan. "(7) 

Kemudian surah ini memperincikan kesudahan tiga 
golongan ini iaitu golongan pelopor, golongan kanan 
dan golongan kiri, dan menerangkan satu persatu 
ni'mat dan 'azab yang akan diterima mereka, yang 
membuat hati kita benar-benar merasa bahawa 
perkara ini tetap akan berlaku. Tiada ruang untuk 
diragui. Itulah penerangan yang terperinci yang 
ditayangkan di depan mata sehingga pendusta- 
pendusta itu melihat dengan mata kepala mereka 
bagaimana nasib mereka dan nasib orang-orang yang 
beriman, dan sehingga diceritakan keadaan hidup 
mereka di masa yang silam setelah diterangkan 'azab 
seksa yang amat pedih yang sedang dialami mereka: 



"Sesungguhnya mereka sebelum itu hidup mewah (45). Dan 
mereka sentiasa melakukan dosa yang besar(46). Dan 
mereka dahulu selalu berkata: Jika kita mati dan kita menjadi 
tanah dan tulang-tulang , apakah kita akan dibangkitkan 
kembali? (47). Atau apakah nenek moyang kita yang 
terdahulu (akan turut dibangkitkan kembali)? "(48) 

la menjelaskan 'azab itu seolah-olah 'azab itulah 
yang berada sekarang, sedangkan dunia telah berlalu 
yang hanya disebut untuk tujuan mengeji dan 
mencela iaitu mengejikan keadaan hidup mereka di 
dunia dan mencelakan perbuatan mereka yang 
mendustakan Al-Qur'an. 

Dengan ini tamatlah pusingan pertama surah ini 
dan bermulalah satu pusingan baru yang 
membicarakan persoalan 'aqidah dengan tujuan 
untuk menekankan persoalan kebangkitan semula 
yang menjadi maudhu' utama surah ini serta 
mengemukakan singgungan-singgungan yang 
berkesan, di mana bahannya dan pembicaraannya 
diambil dari perkara-perkara yang berlaku di bawah 
pengalaman manusia dalam lingkungan 
pemandangan-pemandangan lumrah yang tidak sunyi 
dalam pengalaman seseorang biarpun bagaimana 
keadaan alam sekitarnya, darjah ilmu 
pengetahuannya dan pengalamannya. 

la mengemukakan kisah penciptaan mereka yang 
pertama dari nutfah yang dipancutkan, juga 

mengemukakan kisah kematian mereka dan kisah 
penciptaan orang-orang lain seperti mereka selepas 
kematian mereka untuk membuktikan kekuasaan 
Allah mengadakan penciptaan semula yang tidak 
berbeza dari segi sifat dan kemudahannya dari 
penciptaan yang pertama yang diketahui seluruh 
mereka. 

la mengemukakan gambaran tanaman iaitu 
gambaran penciptaan hayat dalam salah satu dari 
berbagai-bagai bentuk rupanya. Hayat tumbuh- 
tumbuhan itu diciptakan qudrat Allah, dan jika Allah 
tidak kehendaki, maka ia tidak akan terjadi. Dan jika 
Allah tidak kehendaki, maka ia tidak akan 
mengeluarkan buah. 




"Sesungguhnya (segala apa yang disebutkan) ini adalah 
kebenaran yang amat diyakinkan(95). Oleh itu benasbihlah 
dengan nama Tuhanmu Yang Maha Besar. "(96) 

Dengan ayat penamat ini bertautlah permulaan 
surah dengan akhirnya dalam satu bentuk pertautan 
yang sempurna. 

jfC # 

(Pentafsiran ayat-ayat 1 - 6) 


la mengemukakan gambaran kejadian air yang 
menjadi punca seluruh hayat Air itu juga bergantung 
kepada qudrat Allah yang menurunkannya dari awan. 
Dan jika Allah kehendaki, Dia akan jadikan air itu 
masin tidak menumbuhkan tanaman yang hidup dan 
tidak layak untuk hayat. 

la mengemukakan gambaran kejadian api yang 
dinyalakan mereka yang berpunca dari pokok, dan 
ketika la menyebut api la mengingatkan manusia 
kepada api di Akhirat yang diragui mereka. 

Semuanya merupakan gambaran-gambaran biasa 
dalam kehidupan mereka di alam kenyataan yang 
menyentuh hati mereka, la tidak menuntut dari 
mereka melainkan supaya mereka menyedari qudrat 
kuasa Allah yang mencipta dan mengendalikannya. 

Demikianlah juga dalam pusingan ini la menyentuh 
persoalan Al-Qur'an yang menceritakan-kepada 
mereka tentang hari Qiamat. Mereka meragui janji- 
janji batasan 'azab Qiamat kerana itu la bersumpah 
dengan tempat-tempat peredaran bintang, dan la 
membesar-besarkan sumpah itu untuk menerangkan 
bahawa kitab ini ialah Al-Qur'anul Karim yang tercatat 
dalam sebuah kitab yang terpelihara, tiada yang 
menyentuhnya melainkan mereka yang suci dan ia 
diturunkan dari Allah yang memelihara semesta alam. 

Kemudian pada akhirnya Al-Qur'an mengemukakan 
kepada mereka pemandangan seorang insan yang 
sedang dalam naza' maut dengan satu singgungan 
yang berkesan dan mendalam, iaitu ketika rohnya 
sampai ke halkum dan ketika dia berdiri di tepi alam 
Akhirat, dan seluruh mereka yang berada di 
sekelilingnya tidak dapat berbuat apa-apa dan tidak 
mengetahui apa yang sedang berlaku di sekitarnya 
dan di dalam dirinya. Dia menyerahkan seluruh 
urusannya kepada Allah sebelum dia berpisah dengan 
alam hidup dunia ini. Dia melihat jalan yang akan 
ditempuhinya tetapi dia tidak dapat berkata apa-apa 
dan tidak dapat memberi apa-apa isyarat untuk 
menjelaskan apa-apa yang dilihatnya. 

Kemudian surah ini ditamatkan dengan 
menegaskan kebenaran berita Al-Qur'an yang benar 
dan dengan tasbih terhadap Allah Tuhan Pencipta: 




"Apabila berlaku Qiamat yang tetap berlaku(l). Tiada siapa 
pun yang dapat mendustakan kejadiannya(2). la 
merendahkan satu golongan dan mengangkatkan satu 
golongan yang lain(3). Apabila bumi digoncangkan dengan 
sekuat-kuatnya(4). Dan gunung-ganang dileburkan dengan 
seleburdeburnya(S). Lalu ia menjadi debu yang 
berterbangan."(6) 


Permulaan surah ini cukup jelas mengandungi unsur 
penggerunan dalam pembentangan peristiwa Qiamat 
yang agung itu. Ia menggunakan satu uslub istimewa 
untuk menonjolkan maksud ini. Uslub itu selaras 
dengan tujuan ungkapan itu. Sebanyak dua kali ia 
mulakan dengan kata-kata "apabila" (l*i) dengan 
menyebut syaratnya tetapi tidak menyebut 
jawapannya. 



"Apabila berlaku Qiamat yang tetap berlaku(l). Tiada siapa 
pun yang dapat mendustakan kejadiannya(2). la 
merendahkan satu golongan dan mengangkatkan satu 
golongan yang lain. "(3) 

Dia tidak berkata: Apakah yang akan berlaku 
apabila Qiamat itu telah berlaku dan tiada siapa pun 

yang dapat mendustakan kejadiannya dan ia 
merendahkan satu golongan dan meninggikan satu 
golongan yang lain? Tetapi ia memulakan satu 
pembicaraan yang baru pula: 



"Apabila bumi digoncangkan dengan sekuat-kuatnya(4). Dan 
gunung-ganang dileburkan dengan selebur-lebumya(5). Lalu 
ia menjadi debu yang berterbangan."(6) 

Sekali iagi ia tidak berkata; Apakah yang akan 
berlaku apabila hari Qiamat yang dahsyat itu berlaku. 
Seolah-olah hari Qiamat yang dahsyat itu semuanya 
merupakan muqaddimah yang tidak disebutkan 
natijahnya kerana natijahnya lebih dahsyat dari yang 
dapat dijelaskan dengan kata-kata dan ungkapan itu. 

Uslub istimewa ini sesuai dengan gambaran dahsyat 
dan ngeri yang dilukiskan oleh permulaan ayat itu 
sendiri. Kata-kata "al-waqi'ah"(^b il ) dengan 
makna dan bunyi lafaznya itu sendiri yang 
memanjang kemudian menyepi melemparkan dalam 
perasaan kita seolah-olah satu benda berat terjatuh 
dari tempat yang tinggi kemudian menetap teguh 
tidak bergerak: 



"Tiada siapa pun yang dapat mendustakan kejadiannya. "(2) 


menghadapi hari itu, sedangkan mereka tidak percaya 
kepada hari Akhirat dan mempersekutukan Allah 
sedangkan mereka melihat kesan hari Qiamat itu 
pada bumi dan gunung-ganang. 

Demikianlah surah ini memulakan penerangannya 
dengan peristiwa Qiamat yang menggegarkan hati 
manusia dan menakutkannya, iaitu satu persoalan 
yang telah ditolak dan didustakan orang-orang 
Musyrikin. Pemandangan pertama hari Qiamat ini 
berakhir, dan dapatlah kita melihat kesan-kesannya 
yang merendah dan meninggikan kedudukan- 
kedudukan manusia dan nasib kesudahan mereka 
yang akhir. 


(Pentafsiran ayat-ayat 7-10) 

Manusia Pada Hari Qiamat Dibahagikan 
Kepada Tiga Golongan 



"Dan kamu menjadi tiga go!ongan(7). Iaitu golongan kanan , 
siapakah golongan kanan? (8). Dan golongan kiri \ siapakah 
golongan kiri?(9). Golongan pelopor ialah golongan 
pelopor. "(10) 


Kemudian keguguran benda yang berat itu seolah 
diduga akan menimbulkan goncangan apabila ia 
jatuh, lalu dugaan-dugaan itu disambut dengan 
penerangan: 



"la merendahkan satu golongan dan mengangkatkan satu 
golongan yang lain. "(3) 

Perubahan DarjatDan Martabat Manusia 
Pada Hari Qiamat 

Maksudnya, akibat Qiamat itu akan menjatuhkan 
kedudukan-kedudukan yang tinggi di bumi dan 
meningkatkan kedudukan-kedudukan yang rendah di 
dunia yang fana di mana pertimbangan-pertimbangan 
dan nilai-nilai meleset dan mungkir, dan setelah itu 
barulah pertimbangan-pertimbangan dan nilai-nilai 
menjadi betul dalam neraca Allah. 

Kemudian timbullah perubahan yang dahsyat di 
bumi ini. Bumi yang selama ini dirasa manusia tetap 
mantap itu tiba-tiba bergoncang dengan sekuat- 
kuatnya, gunung-ganang yang pejal itu tiba-tiba 
berubah menjadi debu-debu yang berterbangan. 
Alangkah dahsyatnya Qiamat yang menggoncangkan 
bumi dengan sekuat-kuat goncangan dan melebur 
gunung-ganang menjadi debu-debu yang 
berterbangan. Alangkah bodohnya orang-orang yang 


Di sini kita dapati manusia dibahagikan kepada tiga 
golongan, bukannya dua golongan seperti yang selalu 
dibahagikan di dalam pemandangan-pemandangan 
yang dikemukakan AI-Qur'an. la mulakan 
penerangannya dengan golongan kanan, tetapi ia 
tidak menjelaskan sifat mereka dengan terperinci, 
cuma ia menyebut mereka dengan sebuah pertanyaan 
yang membayangkan kelebihan mereka yang amat 
besar: 








"Iaitu golongan kanan , siapakah golongan kanan? "(8) 


Begitu juga ia menyebut golongan kiri dengan uslub 
yang sama kemudian ia menyebut golongan yang 
ketiga iaitu golongan pelopor, la menyebut mereka 
dengan sifat mereka. 



"Golongan pelopor ialah golongan pelopor." (10) 


Seolah-olah ia berkata, mereka ialah mereka." 
Cukup setakat ini sahaja kerana begitulah kedudukan 
mereka yang tetap tinggi itu dan sebarang 
penerangan yang lain tidak menambahkan suatu apa 
lagi. 

Ni'mat-nVmat Dalam Syurga Yang Disediakan Untuk 
Golongan Pelopor 

Kerana itu ia mula menerangkan kedudukan 
mereka di sisi Allah dan menjelaskan satu persatu 
ni'mat-ni'mat yang disediakan Allah untuk mereka 
dari berbagai-bagai jenisnya yang dapat difahami hati 
manusia yang ditujukan ayat-ayat ini, dan dapat 
dimengerti dengan ilmu pengetahuan dan 
pengalaman-pengalaman mereka. 

(Pentafsiran ayat-ayat 11 - 26 ) 



"Merekalah golongan Muqarrabin(1 1). Mereka ditempatkan 
di dalam Syurga yang penuh ni'mat(1 2). Mereka merupakan 
sebilangan besar dari angkatan yang terdahulu(13). Dan 
sebilangan yang kecil dari angkatan yang kemudian(14). 
Mereka beristirehat di atas takhta-takhta yang bertatah. (15) 
Mereka bersandar di atasnya dengan berhadapan muka(16). 
Mereka dikelilingi belia-belia yang kekal muda(17). 
Menghidangkan mangkuk-mangkuk ; tekoh-tekoh dan gelas- 
gelas minuman dari matair yang terus mengalir(1 8). Mereka 
tidak pening kerana meminumnya dan tidak pula 
mabuk(19). Dan mereka dihidangkan dengan buah-buahan 
dari pilihan mereka. "(20) 




"Dan daging burung yang diidami mereka(21). Dan bidadari- 
bidadari yang putih dan bermata luas yang cantik(22). 
Laksana mutiara yang tersimpan baik(23). Sebagai balasan 
terhadap amalan-amalan yang dilakukan mereka(24). 
Mereka tidak mendengar di dalamnya (Syurga) sebarang 
perkataan yang kosong dan sebarang perkataan yang 
berdosa(25). Melainkan ucapan selamat, selamat "(26) 

Al-Qur'an mulakan penerangan tentang ni'mat- 
ni'mat itu dengan ni'mat yang paling besar dan 
ni'mat yang paling luhur iaitu ni'mat kehampiran 
dengan Allah: 



"Merekalah golongan Muqarrabin(1 1). Mereka ditempatkan 
di dalam Syurga yang penuh ni'mat (12) 

Seluruh ni'mat Syurga tidak sama dengan ni'mat 
kehampiran dengan Allah. Kerana itu Al-Qur'an 
berhenti setakat ini sahaja untuk menerangkan 
siapakah golongan yang mendapat ni'mat itu? 



"Mereka merupakan sebilangan besar dari angkatan yang 
terdahulu(13). Dan sebilangan yang kecil dari angkatan yang 
kemudian. "(14) 

Mereka terdiri dari bilangan manusia yang terbatas 
sahaja. Mereka adalah golongan pilihan. Sebilangan 
terbesar terdapat pada orang-orang yang dahulu dan 
sebilangan kecil terdapat . pada orang-orang yang 
kemudian. Riwayat-riwayat tidak sepakat dalam 
menentukan siapakah yang dimaksudkan dengan 
orang-orang yang dahulu dan siapakah yang 
dimaksudkan dengan orang-orang yang kemudian. 
Pendapat pertama mengatakan bahawa yang 
dimaksudkan dengan orang-orang yang dahulu itu 
ialah orang-orang yang dahulu menyahut seruan iman 
dan mempunyai darjat dan martabat keimanan yang 
tinggi dari umat-umat yang lampau sebelum Islam, 
dan yang dimaksudkan dengan orang-orang yang 
kemudian ialah orang-orang yang dahulu memeluk 
Islam dan menderita dalam perjuangan Islam. 
Pendapat yang kedua: Yang dimaksudkan dengan 
orang-orang yang dahulu dan orang-orang yang 
kemudian ialah orang-orang dari umat Muhammad 
s.a.w. Orang-orang yang dahulu ialah angkatan 
pertama mereka dan orang-orang yang kemudian 
ialah angkatan mereka yang kebelakangan. Pendapat 
yang kedua ini telah ditarjihkan oleh Ibn Kathir dan 
beliau meriwayatkan dalam tarjihnya itu sebagai 

pendapat al-Hassan dan Ibn Sirin. Ujar Ibn Abu Hatim: 
Kami telah diceritakan olah al-Hassan ibn Muhammad 
ibn as-Sabah, kami telah diceritakan oleh 'Affan, kami 
telah diceritakan oleh Abdullah ibn Abu Bakr al- 
Muzani: Saya dengar al-Hassan membaca ayat: 



"Golongan pelopor ialah golongan pelopor(IO). Merekalah 
golongan Muqarrabin."(1 1) 

Lalu beliau berkata, "Golongan pelopor ini telah 
pun berlalu, tetapi Ya Tuhanku, jadikanlah kami dari 
golongan kanan." Kemudian katanya: Kami telah 
diceritakan oleh Abu al-Walid, kami telah diceritakan 
oleh as-Surri ibn Yahya katanya: Al-Hassan telah 
membaca: 



"Golongan pelopor ialah golongan pelopor(IO). Merekalah 
golongan Muqarrabin(n). Mereka ditempatkan di dalam 
Syurga yang penuh ni'mat. "(12) 

Ujar beliau, "Sebilangan yang besar dari orang- 
orang yang dahulu dari umat ini"... dan kami telah 
diceritakan bapaku, kami diceritakan oleh Abdul Aziz 
ibn al-Mughirah al-Minqari, kami telah diceritakan 
oleh Abu Hilal dari Muhammad ibn Sirin bahawa 
beliau telah berkata tentang ayat: 



"Mereka merupakan sebilangan besar dari angkatan yang 
terdahulu(13). Dan sebilangan yang kecil dari angkatan yang 
kemudian."(14) 

Katanya: "Mereka berkata atau mereka berharap 
bahawa golongan-golongan itu semuanya dari umat 
ini (umat Muhammad)." 

Setelah menerangkan siapa mereka, Al-Qur'an mula 
memperincikan ni'mat-ni'mat Syurga yang telah 
disediakan untuk mereka. Dan tentulah ni'mat-ni'mat 
itu dari ni'mat-ni'mat yang dapat difahami mereka. 
Dan di sebalik ni'mat-ni'mat itu ialah ni'mat-ni'mat 
yang lain yang akan diketahui mereka di alam sana 
pada hari mereka telah bersedia untuk memahami 
ni'mat-ni'mat yang tak pernah dilihat mata, tak 
pernah didengar telinga dan tidak pernah terlintas di 
dalam hati manusia itu. 



"Mereka beristirehat di atas takhta-takhta yang 
bertata h. "(1 5) 


laitu ditatahkan dengan logam-logam yang mahal 
harganya. 



"Mereka bersandar di atasnya dengan berhadapan 
muka. "(16) 

Yakni dalam keadaan rehat dan senang-Ienang 
tidak diganggukan kerungsingan dan kesibukan, dan 
dalam keadaan penuh tenteram meni'mati ni'mat- 
ni'mat itu tanpa sebarang kebimbangan akan hilang 
atau kehabisan. Dan mereka berhadapan satu sama 
lain sambil berbual-bual: 



"Mereka dikelilingi belia-belia yang kekal muda. "(17) 

Mereka tidak dimakan zaman. Kemudaan dan 
kebeliaan umur mereka tidak terjejas sebagaimana 
belia-belia seperti mereka yang hidup di bumi ini. 
Mereka mengelilingi membawa hidangan: 

"Menghidangkan mangkuk-mangkuk , tekoh-tekoh dan 
gelas-gelas minuman dari matairyang terus mengalir." (1 8) 

Yakni dari minuman khamar yang jernih dan 
citarasa. 



"Mereka tidak pening kerana meminumnya dan tidak pula 
mabuk. "(19) 



Mereka tidak berpisah dari minuman-minuman dan 
tidak pula minuman itu kehabisan di hadapan 
mereka. Segala sesuatu di dalam Syurga adalah kekal 
dan selamat. 



"Dan mereka dihidangkan dengan buah-buahan dari pilihan 
mereka(20). Dan daging burung yang diidami mereka."(21) 

Di dalam Syurga tiada suatu yang terlarang dan 
tiada suatu yang tidak sesuai dengan selera penghuni 
Syurga yang berbahagia dan kekal itu. 



"Dan bidadari-bidadari yang putih dan bermata luas yang 
cantik(22). Laksana mutiara yang tersimpan baik. "(23) 

Mutiara yang tersimpan baik ialah mutiara yang 
terpelihara, tidak dijamah dan tidak dilihat, tidak 
ditebuk oleh tangan dan tidak dicakar oleh mata. 
Semuanya kiasan dari sifat-sifat lahir dan sifat-sifat 
jiwa yang amat halus pada makhluk bidadari, yang 
bermata luas yang cantik itu. Semuanya: 

"Sebagai balasan terhadap amalan-amalan yang dilakukan 
mereka. "(24) 

Itu adalah balasan terhadap amalan-amalan yang 
telah dilakukan di dunia selaku negeri tempat bekerja, 
iaitu satu balasan yang sempurna yang tidak terdapat 
di dalam ni'mat-ni'mat dunia yang fana. Kemudian 
selepas itu mereka hidup tenang, aman, bersih dari 
sebarang percakapan yang sia-sia, bersih dari 
perdebatan dan salah menyalah di antara satu sama 
lain: 



"Mereka tidak mendengar di dalamnya (Syurga) sebarang 
perkataan yang kosong dan sebarang perkataan yang 
berdosa (25). Melainkan ucapan selamat selamat. "(2 6) 

Maksudnya, seluruh hidup mereka berada dalam 
aman damai, selamat dan sejahtera. Para malaikat 
mengucapkan selamat sejahtera kepada mereka di 
dalam suasana yang tenteram dan aman, sedangkan 
mereka pula mengucap selamat sejahtera terhadap 
satu sama lain. Ucapan selamat sejahtera juga 
disampaikan kepada mereka dari Allah Yang Maha 
Penyayang. Seluruh suasana di dalam Syurga 
diselubungi kesejahteraan. 

* * * * * * 

(Pentafsiran ayat-ayat 27 - 40) 

Ni'mat-ni'mat Yang Disediakan Dalam Syurga Untuk 
Golongan Kanan 

• Setelah selesai menceritakan golongan pelopor yang 
terpilih itu, A!-Qur'an mula menceritakan pula 
golongan kanan yang mengiringinya: 






"Dan golongan kanan , siapakah golongan kanan? (27). 
Mereka berada di bawah pokok-pokok bidara yang tidak 
berduri(28). Dan pokok-pokok talha yang tersusun rapi(29). 
Dan di bawah bayangan teduh yang terbentang 
panjang(30). Dan air yang sentiasa mengalir(3 1). Dan buah- 
buahan yang berbagai-bagai jenis(32). Yang tidak pernah 
putus dan tidak pula terlarang(33). Dan katil-katil yang 
tinggi(34). Sesungguhnya Kami ciptakan mereka (para 
bidadari dan isteri) dengan ciptaan yang baru (3 5). Lalu Kami 
jadikan mereka dara sunti belaka. "(3 6) Mereka mencintai 
suami-suami mereka dan berusia sebaya dan muda (37). 
Semuanya disediakan untuk golongan kanan(38). Mereka 
merupakan sebilangan yang besar dari angkatan yang 
terdahulu(39). Dan sebilangan besar dari angkatan yang 
kemudian. "(40) 

Ashabul-Yamin (golongan kanan) dalam ayat ini 
ialah Ashabul-Maimanah (golongan kanan) yang 
disebut sepintas lalu di permulaan surah. Kemudian 
Al-Qur'an menangguhkan perincian mengenai ni'mat- 
ni'mat yang dikurniakan kepada mereka sehingga 
sampai ke tempatnya di sini selepas diterangkan 
ni'mat-ni'mat golongan as-Sabiqun ai-Muqarrabun. Di 
sini Al-Qur'an mengulangi pertanyaan tentang 
mereka dengan kata-kata yang sama yang dituju 
untuk membesar-besarkan kelebihan mereka: 



"Dan golongan kanan , siapakah golongan kanan? "(27) 

Golongan-golongan ini memperolehi ni'mat-ni'mat 
kebendaan yang mengandungi sesuatu dari ciri-ciri 
kehidupan Badwi yang kasar. Allah menyebut bisikan 
cita-cita orang Badwi yang mengingini ni'mat-ni'mat 
yang dapat difaham oleh akal dan pengalaman- 
pengalaman mereka iaitu mereka: 



"Mereka berada di bawah pokok-pokok bidara yang tidak 
berduri."(28) 

Pokok bidara ialah sejenis pokok yang berduri, 
tetapi di sini pokok itu dihilang dan dicabutkan duri- 
durinya. 



"Dan pokok-pokok talha yang tersusun rapi." (29) 

Talha ialah sejenis pokok dari pokok-pokok yang 
tumbuh di Hijaz dari jenis pokok-pokok besar yang 
renek dan berduri, tetapi pokok talha di sini tersusun 
rapi mudah diambil tanpa penat dan sulit 



"Dan di bawah bayangan teduh yang terbentang 
panjang(30). Dan air yang sentiasa mengaiir."(31) 

Semuanya merupakan tempat-tempat yang penuh 
ni'mat bagi orang-orang Badwi yang selalu dirindui 
khayal mereka dan diangan-angankan mereka. 



"Dan buah-buahan yang berbagai-bagai jenis(32). Yang 
tidak pernah putus dan tidak pula terlarang. "(33) 

Buah-buahan yang banyak itu disebutkan secara 
umum tanpa diperincikan setelah disebutkan jenis- 
jenis yang terkenal kepada penduduk-penduduk desa 
padang pasir. 



"Dan katil-katil yang tinggi. "(34) 

Katii di sini tidak disebut bertatah dan lembut, ia 
hanya disebut tinggi sahaja. Sesuatu yang tinggi itu 
memberi dua pengertian iaitu pengertian kebendaan 
dan pengertian abstrak yang memerlukan satu sama 
lain, dan kedua-dua pengertian itu bertemu pada 
ketinggian tempat dan kebersihannya dari kekotoran, 
kerana sesuatu yang tinggi dari bumi itu lebih jauh 
dari kekotorannya, dan sesuatu yang tinggi dalam 
pengertiannya yang abstrak itu juga lebih jauh dari 
kekotorannya. Oleh kerana itu penerangan ayat-ayat 
ini beralih dari pembicaraannya mengenai katil-katil 
yang tinggi kepada membicarakan isteri-isteri yang 
berada di katil-katil itu pula: 



"Sesungguhnya Kami ciptakan mereka (para bidadari dan 
isteri) dengan ciptaan yang baru . "(35) 

Yang diciptakan begitu dari awal lagi ialah bidadari, 
dan yang diciptakan semula ialah para isteri yang 
dibangkitkan dengan keadaan muda kembali: 



"Lalu Kami jadikan mereka dara sunti belaka. "(36) 
Mereka tidak disentuh sesiapa. 



"Mereka menyintai suami-suami mereka dan berusia sebaya 
dan muda(37). Semuanya disediakan untuk golongan 
kanan. "(38) 

Mereka disediakan untuk golongan kanan supaya 
sesuai dengan katil-katil yang tinggi itu. 

Golongan kanan itu terdiri dari: 



"Mereka merupakan sebilangan yang besar dari angkatan 

yang terdahulu(39). Dan sebilangan besar dari angkatan 

yang kemudian. "(40) 

♦ 

Golongan kanan ini lebih ramai dari golongan 
pelopor atau al-Muqarrabin berdasarkan dua 
perhitungan yang kami sebutkan ketika menjelaskan 
makna orang-orang yang dahulu dan orang-orang 
yang kemudian. 

(Pentafsiran ayat-ayat 41 - 56) 

'Azab Seksa Yang Disediakan Untuk Golongan Kiri 

Di sini sampailah kita kepada golongan Masy'amah 
yang disebut sepintas lalu di permulaan surah: 



"Dan golongan kiri ; siapakah golongan kiri? (41). Mereka 
diseksa dalam angin yang panas dan air yang mendidih(42). 
Dan di bawah naungan asap yang hitam(43). Yang tidak 
pernah sejuk dan tidak pula pernah selesa(44). 
Sesungguhnya mereka sebelum itu hidup mewah. "(45) 



"Dan mereka sentiasa melakukan dosa yang besar(46). Dan 
mereka dahulu selalu berkata: Jika kita mati dan kita menjadi 
tanah dan tulang-tulang , apakah kita akan dibangkitkan 

kembali?(47). Atau apakah nenek moyang kita yang 
terdahulu (akan turut dibangkitkan kembali)?(48). 
Katakanlah: Sesungguhnya seluruh orang yang dahulu dan 
orang yang kemudian(49). Akan dihimpunkan pada masa 
yang ditentukan di hari Qiamat yang termaklum."(50) 



"Kemudian kamu sekalian , wahai orang-orang yang sesat 
lagi pendusta(SI). Akan memakan dari pokok-pokok iaitu 
pokok zaqqum(52). Dan kamu akan penuhkan perut kamu 
dengannya(53). Selepas itu kamu akan minum air yang 
mendidih(54). Kamu akan minumnya dengan lahap laksana 
minuman unta yang ditimpa penyakit dahaga(55). Inilah 
hidangan-hidangan keraian untuk mereka pada hari 
Qiamat "(56) 

Jika golongan kanan berada "di bawah bayangan 
teduh yang terbentang panjang", maka golongan 
kiri berada: 



"T * 

"Mereka diseksa dalam angin yang panas dan air yang 
mendidih(42). Dan di bawah naungan asap yang hitam(43). 
Yang tidak pernah sejuk dan tidak pula pernah selesa . "(44) 

Udara di sana ialah api yang panas yang menembusi 
lubang-lubang roma dan membakar tubuh badan, 
dan air pula terlalu panas tidak pernah sejuk dan tidak 
menghilangkan dahaga. Di sana ada naungan tetapi 
naungan dari asap yang hitam yang menyelar dan 
mencekikkan nafas, la adalah naungan untuk 
menghinakan mereka, iaitu naungan "yang tidak 
sejuk dan tidak pula selesa " naungan yang panas 
yang tidak memberi kerehatan dan rasa yang dingin 
dan naungan yang kering yang tidak memberi 
sebarang keselesaan dan kesegaran. Seluruh keadaan 
hidup yang sukar dan susah itu merupakan balasan 
yang setimpal terhadap mereka kerana: 



"Sesungguhnya mereka sebelum itu hidup mewah. "(45) 



"Dan mereka sentiasa melakukan dosa yang besar."(46) 

Dosa yang besar ialah syirik terhadap Allah. 
Penggunaan kata-kata di sini juga mungkin 

merupakan satu sindiran kepada kemungkiran mereka 
terhadap janji fitrah manusia yang telah diambil Allah 
bahawa mereka akan beriman kepada Allah dan 
mentauhidkan-Nya. 



"Dan mereka dahulu selalu berkata: Jika kita mati dan kita 
menjadi tanah dan tulang-tulang , apakah kita akan 
dibangkitkan kembali?(47). Atau apakah nenek moyang kita 
yang terdahulu (akan turut dibangkitkan kembali)?"(48) 

"Dan mereka dahulu" demikianlah diungkapkan 
oleh Al-Qur'an seolah-olah dunia ketika Al~Qur'an 
diturunkan kepada mereka telah pun dibinasakan dan 
tamat riwayatnya, dan dunia merupakan sesuatu yang 
telah berlalu dan yang hadir di depan mata hanya 
pemandangan 'azab ini sahaja. Ini adalah kerana pada 
hakikatnya seluruh kehidupan dunia itu hanya sekelip 
pandangan mata sahaja dan pandangan 'azab yang 
hadir itu merupakan kesudahan kehidupan dunia. 

Di sini penerangan Al-Qur'an kembali semula 
kepada dunia dalam waktu yang amat sesuai untuk 
menjawab pertanyaan mereka: 



"Katakanlah: Sesungguhnya seluruh orang yang dahulu dan 
orang yang kemudian(49). Akan dihimpunkan pada masa 
yang ditentukan di hari Qiamatyang termaklum."(50) 

Itulah hari yang wujud sekarang ini dan terbentang 
di depan mata. 

Kemudian Al-Qur'an kembali memperkatakan 'azab 
seksa yang menunggu pendusta-pendusta, iaitu satu 
gambaran 'azab yang sempurna yang akan diterima 
pendusta-pendusta yang hidup mewah itu: 



"Kemudian kamu sekalian , wahai orang-orang yang sesat 
lagi pendusta(51). Akan memakan dari pokok-pokok iaitu 
pokok zaqqum. "(52) 


Dan alangkah pedihnya keadaan hidup yang serba 
sukar itu kepada orang-orang yang mewah. 


Tiada siapa pun yang mengetahui hakikat pokok 
zaqqum itu melainkan hanya sekadar sifatnya yang 

diterangkan Allah di dalam satu surah yang lain yang 
menyatakan bentuk seludangnya sama seperti kepala 
syaitan, dan tiada siapa pun yang pernah melihat 
kepala syaitan itu, tetapi gambarannya dapat 
ditanggap oleh hati. Walau bagaimanapun, bunyi 
kata-kata "zaqqum" itu sendiri memberi gambaran 
yang kasar, berduri-duri yang menusuk tapak tangan, 
malah menikam kerongkong, iaitu bertentangan 
dengan gambaran pokok-pokok bidara yang tidak 
berduri dan pokok talha yang tersusun rapi. Tetapi 
walaupun rupa pokok zaqqum itu seperti kepala 
syaitan, namun mereka tetap memakannya dengan 
lahap. 



"Dan kamu akan penuhkan perut kamu dengannya. "(53) 

Kerana mereka terlalu lapar dan menderita, dan 
duri-duri buah zaqqum yang kasar dan melekat itu 
mendorong mereka mencari air untuk melicinkan 
kerongkong dan membasahkan perut, lalu mereka 
minum: 


iman, dan bagaimana ia melayani jiwa manusia 
dengan lemah-lembut dan dengan cara yang senang 
dan mudah ketika ia membicarakan hakikat-hakikat 
yang besar dengan gambaran yang dekat dan mudah 
difaham. 

Al-Qur'an menjadikan perkara-perkara biasa pada 
manusia dan peristiwa-peristiwa yang selalu dihadapi 
mereka sebagai persoalan-persoalan alam buana yang 
besar, di mana ia mendedahkan undang-undang dan 
peraturan Aliah yang mengendalikan alam ini dan 
membentuk satu 'aqidah yang agung dan lengkap 
dan satu kefahaman yang sempurna terhadap 
kejadian alam ini, di samping menjadikannya satu 
methodologi berfikir, dan mencetuskan hayat yang 
menghidupkan roh dan hati, dan melahirkan 
kesedaran yang membangkitkan perasaan dan 
merangsangkan pancaindera manusia, iaitu kesedaran 
terhadap gejala-gejala alam yang dilihat manusia pagi 
dan petang dengan hati yang lalai, juga kesedaran 
terhadap apa yang berlaku dalam diri mereka sendiri 
dari perkara-perkara yang mena'jub dan luar biasa. 



"Selepas itu kamu akan minum air yang mendidih. "(54) 

Iaitu air yang amat panas yang tidak menyejukkan 
kehausan dan tidak menghilangkan kedahagaan: 



"Kamu akan minumnya dengan lahap laksana minuman 
unta yang ditimpa penyakit dahaga. "(55) 

Iaitu unta yang tidak puas-puas meminum air. 



"Inilah hidangan-hidangan keraian untuk mereka pada hari 
Qiamat. "(56) 

Biasanya hidangan keraian itu memberi kerehatan 
dan . ketenangan, tetapi hidangan keraian yang 
disediakan kepada golongan kiri itu tidak memberi 
apa-apa kerehatan dan ketenangan. Inilah hidangan 
keraian yang disediakan untuk mereka pada hari 
Qiamat yang diragui mereka dan yang masih 
dipertikaikan mereka. Mereka tidak percaya kepada 
penjelasan AI~Qur'an mengenai hari itu, di samping 
mereka mensyirikkan Aliah dan tidak takut kepada 
janji-janji 'azab seksanya pada hari Qiamat itu. 

Dengan ini tamatlah tinjauan mengenai nasib 
kesudahan manusia pada hari Qiamatyang merendah 
dan meninggikan kedudukan-kedudukan mereka, dan 
tamatlah pusingan pertama surah ini. 

* * * * * * 

Pusingan yang kedua surah ini dituju untuk 
membina seluruh 'aqidah, waiaupun penekanan di 
sini jelas diberikan kepada persoalan kebangkitan dan 
penciptaan semula. Dalam pusingan ini dapat dilihat 
dengan jelas bagaimana cara Al-Qur'an berbicara 
dengan fitrah manusia dan mengemukakan dalil-dalil 


Ai-Qur'an tidak menyerahkan manusia kepada 
peristiwa-peristiwa aneh yang mencarikkan adat dan 
peristiwa-peristiwa mu'jizat yang istimewa. Begitu 
juga Al-Qur'an tidak mentaklifkan manusia supaya 
mengkaji peristiwa-peristiwa aneh, peristiwa-peristiwa 
mu'jizat, bukti-bukti dan dalil-dalil yang jauh dari diri 
mereka atau jauh dari kebiasaan-kebiasaan hidup 
mereka atau jauh dari gejala-gejala alam yang dekat 
dan diketahui mereka, la tidak membawa mereka 
jauh ke dalam pemikiran falsafah yang canggih atau 
ke dalam kemusykilan 'aq!iyah yang sulit atau ke 
dalam ujian-ujian atau pengalaman-pengalaman 
ilmiyah yang tidak dimiliki oleh setiap orang. AI- 
Qur'an berbuat demikian untuk menanamkan 'aqidah 
di dalam jiwa manusia dan untuk menanamkan 
kefahaman terhadap alam buana dan terhadap hayat 
yang ditegakkan di atas 'aqidah ini. 

Diri mereka adalah dari ciptaan Allah dan gejala- 
gejala alam di sekeliling mereka juga dari ciptaan 
qudrat kuasa-Nya dan unsur mu'jizat terdapat pada 
semua kejadian yang diciptakan qudrat kekuasaan- 
Nya. Al-Qur'an ini adalah dari gubahan-Nya. Oleh 
kerana itu AI-Qur'an membawa mereka supaya 
memperhatikan mu'jizat-mu'jizat yang tersembunyi di 
dalam diri mereka sendiri dan yang bertaburan di 
alam sekeliling mereka, la membawa mereka supaya 
memperhatikan mu'jizat yang selalu dilihat mereka 
tanpa merasakan hakikat mu'jizat yang terdapat 
padanya, la membawa mereka kepada mu'jizat- 
mu'jizat itu untuk membuka mata mereka supaya 
mereka mengetahui rahsia-rahsia agung yang 
tersimpan padanya, iaitu qudrat Ilahi Yang Maha 
Pencipta dan rahsia Wahdaniyah-Nya yang tunggal 
dan rahsia undang-undang azali yang mengendalikan 
diri mereka dan alam di sekeliling mereka, iaitu rahsia 
yang membawa dalil-dalil iman dan 'aqidah untuk 
dibangkitkan di dalam jiwa mereka atau dengan 
ungkapan-ungkapan yang lebih halus untuk 
dirangsangkan di dalam fitrah mereka. 

Methodologi inilah yang diikuti Al-Qur'an dalam 
pusingan kedua surah ini. la mengemukakan kepada 
mereka bukti-bukti qudrat Ilahi dalam penciptaan-Nya 
terhadap diri mereka sendiri, dalam tanaman- 
tanaman yang ditanam tangan mereka, dalam air 
yang diminum mereka, dalam api yang dinyalakan 
mereka, iaitu dari kejadian-kejadian yang paling 
mudah yang dapat dilihat mereka dari bahan-bahan 
biasa dalam kehidupan mereka. Begitu juga ia 
menggambarkan kepada mereka detik-detik 
penghabisan hidup di bumi ini dan detik-detik 
permulaan hidup di alam Akhirat iaitu detik-detik 
waktu yang ditempuh oleh setiap orang, dan detik- 
detik waktu di mana berakhirnya segala helah dan 
ikhtiar dan di mana setiap yang bernyawa berdiri di 
hadapan qudrat Ilahi yang mutlaq dengan pendirian 
penamat yang tidak lagi memberi peluang untuk 
sebarang ikhtiar dan percubaan, dan di mana 
gugurnya topeng-topeng dan tidak berguna segala 
daiihan. 

Cara AI-Qur'an berbicara dengan fitrah manusia itu 
sendiri menunjukkan bahawa sumbernya acuan dari 
Allah iaitu sumber yang melahirkan alam buana. Cara 
pembinaan AI-Qur'an sama dengan cara pembinaan 
alam. Dari bahan-bahan alam yang paling mudah 
dibentukkan rupa yang paling canggih dan makhluk 
yang paling besar. Misalnya, atom yang seni itu telah 
difikirkan sebagai bahan pembinaan alam dan sel-sel 
yang seni itu, juga telah difikirkan sebagai bahan 
pembinaan hayat. Walaupun atom itu amat seni 
namun ia sendiri tetap merupakan satu mu'jizat, dan 
walaupun sel itu kecil namun ia sendiri tetap 
merupakan satu bukti kekuasaan Allah. Di sini Al- 
Qur'an juga menggunakan pemandangan- 
pemandangan biasa yang paling mudah itu sebagai 
bahan untuk membinakan 'aqidah agama yang paling 
agung dan kefahaman kealaman yang paling luas, 
iaitu pemandangan-pemandangan biasa yang dialami 
setiap orang seperti pemandangan anak pinak, 
tanaman, air, api dan kematian. Manakah satu 
manusia di muka bumi ini yang tidak pernah 
mengalami pemandangan-pemandangan • ini? 
Manakah satu penghuni gua yang tidak pernah 
melihat kejadian janin dan kejadian tumbuh- 
tumbuhan dan tidak pernah melihat tempat air gugur 
dan tempat api menyala? Dari pemandangan- 
pemandangan yang dapat dilihat setiap orang inilah 
Al-Qur'an membentuk 'aqidah, kerana ia berbicara 
dengan setiap manusia di setiap alam sekitar, dan 
pemandangan-pemandangan yang mudah dan 
bersahaja itu sendiri merupakan hakikat-hakikat alam 
yang paling besar dan rahsia Rabbani yang paling 
agung ditambah pula dengan keterangan sepintas 
tentang tempat-tempat kedudukan bintang-bintang. 
Tetapi walaupun pemandangan-pemandangan itu 
mudah namun ia berbicara dengan fitrah setiap 
manusia, dan hakikat-hakikatnya tetap merupakan 
bahan-bahan kajian ahli-ahli sains yang paling pandai 
hingga ke akhir zaman, iaitu: 


Tempat-tempat kedudukan bintang-bintang yang 
membayangkan kejuruteraan alam. Kelahiran hayat 
manusia merupakan inti dari segala rahsia. Kelahiran 
hayat tumbuhan adalah sama dengan hayat haiwan 
yang merupakan inti dari segala mu'jizat. 

Kejadian air merupakan pokok pangkal hayat. 
Kejadian api merupakan mu'jizat yang menciptakan 
tamadun insan. 

Inilah methodologi yang diikuti Al-Qur'an dalam 
membicarakan berbagai-bagai kejadian dan dalam 
membina 'aqidah dan pemikiran, ini bukanlah 
methodologi manusia, kerana apabila manusia 
membicarakan hal-hal seperti ini mereka tidak 
menyentuh kejadian bahan-bahan utama ini yang 
merupakan bahan-bahan alam, dan apabila mereka 
menyentuh bahan-bahan utama itu mereka tidak 
menyentuhnya dengan cara yang mudah dan senang 
seperti ini, malah mereka cuba membicarakan 
persoalan-persoalan ini secara falsafah yang mujarrad 
dan rumit yang tidak sesuai melainkan untuk 
golongan orang-orang yang tertentu sahaja. 

Tetapi methodologi yang digunakan Allah ialah la 
membicarakan kejadian-kejadian bahan-bahan utama 
yang merupakan bahan-bahan alam, dan dengan 
pembicaraan itu ia membinakan 'aqidah dengan 
mudah dan senang, iaitu sama dengan methodoiogi- 
Nya yang menggunakan bahan-bahan utama ini 
untuk menciptakan alam darinya. Kedua-duanya sama 
dan ciri penciptaan Ilahi adalah sama dan jelas di sana 
' sini. 

ali aL 4^ 

•y* ^ ^ ^ ^ 


(Pentafsiran ayat-ayat 57-62) 

Kisah Permulaan Dan Penghabisan Hidup Manusia 



" Kamilah yang telah menciptakan kamu , oleh itu , mengapa 
kamu tidak percaya (kepada hari kebangkitan semuia)?(57). 
Tidakkah kamu perhatikan air mani yang dipancutkan?(58). 
Apakah kamu yang menciptakannya atau Kami yang 
menciptakannya?(59). Kamilah yang menentukan maut di 
antara kamu dan Kami tidak akan dilemahkan(60). Untuk 
menggantikan kamu dengan orang-orang yang seperti kamu 
dan untuk menciptakan kamu dalam bentuk yang tidak 
diketahui kamu(61). Sesungguhnya kamu telah mengetahui 

penciptaan hidup yang pertama. Oleh Itu , mengapa kamu 
tidak mengambil ingatan ( bahawa Allah berkuasa 
mengulangkan penciptaan hidup itu di Akhirat)?' (62). 

Persoalan ini, iaitu persoalan penciptaan manusia 
yang pertama dan kesudahan mereka, atau persoalan 
penciptaan dan persoalan kematian, merupakan 
persoalan yang selalu dilihat atau persoalan biasa 
yang selalu berlaku dalam hidup manusia. Oleh itu, 
bagaimana mereka tidak percaya bahawa Aliahlah 
yang telah menciptakan mereka? Tekanan hakikat ini 
ke atas fitrah manusia adalah lebih besar dan lebih 
berat dari kemampuan mereka untuk menentang dan 
membantahkannya: 



"Kamilah yang telah menciptakan kamu, oleh itu, mengapa 
kamu tidak percaya (kepada hari kebangkitan semula)?(57). 
Tidakkah kamu perhatikan air mani yang dipancutkan?(58). 
Apakah kamu yang menciptakannya atau Kami yang 
menciptakannya ?" (59) 

Peranan manusia dalam urusan penciptaan mereka 
tidak lebih dari kerja lelaki menyimpankan pancutan 
nutfahnya di dalam rahim perempuan. Itu sahaja kerja 
lelaki dan kerja perempuan. Dan setelah itu qudrat 
Ilahilah yang terus bekerja sendirian mengendalikan 
nutfah yang hina itu. la bekerja sendirian sahaja 
membentuk makhluk manusia dan menyuburkannya, 
membina rangka-rangka tubuh badannya dan 
meniupkan roh padanya. Sejak detik pertama lagi dan 
dalam setiap detik yang berikutnya berlakulah 
penciptaan mu'jizat dan kejadian aneh yang 
mencarikkan adat yang tidak dapat diciptakannya 
melainkan oleh Aliah, iaitu mu'jizat yang tidak 
diketahui hakikat dan tabi'atnya oleh manusia di 
samping mereka tidak mengetahui bagaimana ia 
berlaku dan jauh sekali dari turut serta 
menciptakannya. 

Renungan sekadar ini dapat difaham oleh setiap 
insan dan ini sudah cukup untuk memandang tinggi 
kepada mu'jizat itu dan menerima kesannya. Tetapi 
kisah sel yang tunggal ini sejak ia dipancut ke dalam 
rahim sehingga ia membentuk makhluk insan adalah 
suatu kisah yang lebih aneh dari imaginasi manusia, 
iaitu sebuah kisah yang tidak dapat dipercayai akal 
jika tidak kerana ianya telah berlaku dan telah 
disaksikan oleh semua orang. 

Kemudian sel yang tunggal itu mulai berpecah dan 
membiak dan dalam masa yang pendek sahaja ia 
menjadi berjuta-juta sel. Setiap kumpulan sel-sel yang 
baru itu mempunyai ciri-ciri yang berlainan dari ciri-ciri 
kumpulan-kumpulan sel yang lain, kerana setiap 
kumpulan sel itu ditugas untuk membentuk 
sebahagian dari tubuh manusia. Di sana ada 
kumpulan sel-sel untuk membentuk tulang-temalang, 
ada kumpulan sel untuk membentuk otot-otot, ada 


untuk membentuk kulit dan ada untuk membentuk 
urat saraf, kemudian ada sel-sel untuk membentuk 
mata, ada sel-sel untuk membentuk lidah, ada sel-sel 
untuk membentuk telinga dan ada sel-sel untuk 
membentuk kelenjar-kelenjar atau kilang-kilang 
indokrina (Endocrine). Kumpulan sel-sel ini lebih 
berikhtisas dari kumpulan sel-sel yang telah lalu. 
Setiap kumpulan sel itu masing-masing mengetahui 
tempat kerjanya, kerana itu sel-sel mata umpamanya 
tidak pernah tersalah tempat hingga tumbuh di perut 
atau di kaki, sedangkan sel-sel ini jika diambil secara 
tiruan dan ditanamkan di bahagian perut umpamanya 
nescaya ia akan membentuk mata di sana. Tetapi sel- 
sel ini dengan bimbingan ilham Ilahi tidak pernah 
tersalah tempat lalu pergi ke perut untuk membentuk 
mata di sana, dan sel-sel telinga tidak pergi ke kaki 
untuk membentuk telinga di sana. Seluruh kumpulan 
sel-sel itu bekerja membentuk tubuh badan manusia 
dengan seelok-elok bentuk dan rupa di bawah 
pengawasan pandangan Ilahi Yang Maha Pencipta, 
sedangkan manusia tidak mempunyai apa-apa 
peranan kerja dalam bidang penciptaan ini. 1 

Inilah kisah permulaan hidup dan kisah penghabisan 
hidup pula tidak kurang juga keanehannya dan 
keajaibannya dan kedua-duanya merupakan 
pemandangan biasa manusia: 



"Kamilah yang menentukan maut di antara kamu dan Kami 
tidak akan dilemahkan. "(60) 

Kematian yang mengakhiri setiap yang hidup itu 
apakah pula gerangannya? Bagaimana ia berlaku? 
Apakah kuasanya yang tidak terlawan itu? Kematian 
itulah perencanaan Allah, kerana itu tiada siapa pun 
yang terlepas dari-Nya. Kematian merupakan satu 
mata cincin dalam rantai penciptaan hidup yang pasti 
bersepadu dan bertaut. 



"Untuk menggantikan kamu dengan orang-orang yang 
seperti kamu dan untuk menciptakan kamu dalam bentuk 
yang tidak diketahui kamu. "(6 1 ) 


Maksudnya, tujuan pertukaran itu ialah untuk 
memakmurkan bumi dan menegakkan khilafah 
selepas kamu. Allah telah menentukan kematian dan 
Dialah juga yang menentukan hidup. Dia menentukan 
kematian untuk menciptakan orang-orang yang 
serupa dengan mereka yang telah mati itu sehingga 
hidup dunia sampai ajalnya. Dan apabila dunia 
berakhir dengan ajalnya yang telah ditentukan Allah, 
maka tibalah pula alam Akhirat: 



"Dan untuk menciptakan kamu dalam bentuk yang tidak 
diketahui kamu"(61) 


1 Lihat tafsir firman Allah dalam Surah an-Najm ayat 45 dan 46. 

di alam ghaib yang majhul yang tidak diketahui 
manusia melainkan sekadar yang telah diceritakan 
Allah. Dengan itu tamatlah kehidupan dunia ini dan 
tibalah angkatan kafilah dunia ke pengkalan 
hentiannya yang tetap. 


Inilah penciptaan hidup Akhirat: 



"Sesungguhnya kamu telah mengetahui penciptaan hidup 
yang pertama. Oleh itu ; mengapa kamu tidak mengambil 
ingatan (bahawa Allah berkuasa mengulangkan penciptaan 
hidup itu di Akhirat). "(62) 

Penciptaan hidup Akhirat itu amat dekat dan tiada 
suatu yang ganjil dalam penciptaan itu. 

Dengan cara yang begini mudah dan senang Al- 
Qur'an mengemukakan kisah penciptaan hidup dunia 
dan kisah penciptaan hidup Akhirat. Dengan cara 
yang mudah inilah ia meletakkan fitrah manusia di 
hadapan logik yang dapat difahaminya dan tidak 
terdaya dipertikaikannya, kerana logik itu diambil dari 
hakikat-hakikat yang amat jelas dan biasa kepada 
akal, juga diambil dari pemandangan-pemandangan 
manusia dalam kehidupan mereka yang dekat tanpa 
berbelit-belit, tanpa menggunakan pengertian- 
pengertian abstrak dan ulasan-ulasan secara falsafah 
yang memenatkan akal tanpa berpijak di hati. 

Itulah methodologi penerangan Allah Pencipta alam 
buana, Pembikin insan dan Penurun Al-Qur'an. 

.j. *-!■* <jL> 

^ nr* «t* 'T* ’T* 


(Pentafsiran ayat-ayat 63-67) 


Penciptaan Tumbuhan Dan Peranan Manusia 


Sekali lagi dengan senang dan mudah Ai-Qur'an 
membawa hati manusia supaya merenungi satu 
perkara yang biasa dan selalu dilihat mereka dengan 
tujuan untuk menunjukkan kepada mereka qudrat 
Allah yang mengendalikannya, dan menunjukkan 
mu'jizat yang berlaku di hadapan mata mereka, 
sedangkan mereka selama ini lalai dan tidak sedar: 




"Tidakkah kamu perhatikan apa yang kamu tanam? (63). 
Kamukah yang menanamnya atau Kamikah yang 
menanamkannya? (64). Jika Kami kehendaki nescaya Kami 
jadikannya kering dan reput dan menyebabkan kamu 
sekalian berdukacita(65). (Dan berkata) sesungguhnya Kami 


telah mendapat kerugian(66). Bahkan kami sekalian menjadi 
hampa. "(67) 

Pada tanaman yang tumbuh di hadapan mereka, 
kemudian subur dan mengeluarkan buah-buahan itu, 
apakah peranan yang dimainkan mereka? Mereka 
hanya menenggalakan bumi, menaburkan biji-biji dan 
benih-benih yang telah diciptakan Allah. Setelah itu 
tamatlah peranan mereka, kemudian qudrat Aliahlah 
yang mengendalikannya dan melakukan kerja-kerja 
mu'jizat yang aneh. 

Biji dan benih itu melangsungkan perjalanannya 
untuk mengulangi semula kewujudan jenisnya, la 
mengaturkan perjalanannya sama seperti yang 
diaturkan oleh seseorang yang berakal, pandai dan 
pakar dengan semua peringkat-peringkat perjalanan 
itu. la tidak pernah silap walau satu kali pun seperti 
kesilapan yang dilakukan manusia dalam kerja-kerja 
mereka, la tidak pernah menyimpang dari jalan yang 
betul dan tidak pernah sesat dari matlamat yang telah 
ditetapkan. Qudrat llahilah yang mengaturkan 
perjalanannya di sepanjang jalan itu, iaitu satu 
perjalanan yang amat menakjubkan, satu perjalanan 
yang hampir-hampir tidak dipercayai akal dan tidak 
terlintas di dalam imaginasi manusia jika tidak kerana 
ianya telah berlaku dan terus berlaku dengan 
disaksikan oleh semua orang dalam mana-mana 
bentuk dan jenisnya. Jika tidak, manakah akal yang 
dapat percaya dan manakah daya imaginasi yang 
dapat menggambarkan bahawa di dalam benih 
gandum itu tersimpan batang pokoknya, daun- 
daunnya, tangkainya dan biji-bijiannya yang banyak? 
Dan dalam butir buah kurma tersimpan sepokok 
tamar yang tinggi dengan segala apa yang ada 
padanya. 

Manakah akal yang mempunyai daya imaginasi 
yang dapat menggambarkan kejadian yang 
mena'jubkan ini jika tidak kerana manusia melihat 
kejadian ini berlaku di depan matanya pagi dan 
petang? Jika tidak kerana kejadian ini berlaku 
berulang-ulang kali hingga dilihat dan didengar 
ceritanya oleh semua orang? Manakah insan yang 
dapat mendakwa bahawa dia telah turut melakukan 
sesuatu di dalam kejadian yang mena'jubkan itu selain 
dari menenggalakan bumi dan menaburkan benih 
yang telah diciptakan Allah? 

Kemudian manusia mengaku kamilah yang 
menanamkannya! Sedangkan peranan usaha mereka 
tidak lebih dari menenggalakan bumi dan 
menaburkan benih. Kisah kejadian yang mena'jubkan 
ini yang dilakukan oleh setiap biji, dan setiap benih, 
kisah mu'jizat tumbuhan yang tumbuh dari jantung 
benih itu kemudian subur dan meninggi adalah 
semuanya dari ciptaan Allah Pencipta dan Penanam 
yang hakiki. Jika Allah kehendaki nescaya perjalanan 
benih itu tidak akan berlaku dan kisahnya tidak akan 
berlangsung. Jika Aliah kehendaki nescaya Ia jadikan 
tumbuhan itu kering dan reput sebelum ia 
mengeluarkan buah-buahan, tetapi dengan kehendak 

iradat Allah, benih itu meneruskan perjalanannya dari 
awal sehingga akhir. 

Jika tanaman itu kering dan reput sebelum 
mengeluarkan buah-buahnya tentulah peladang- 
peladang itu akan membuat berbagai-bagai 
sungutan: 






"(Dan berkata) sesungguhnya kami telah mendapat 
kerugian(66). Bahkan kami sekalian menjadi hampa (67). 


Tetapi dengan limpah kemurahan-Nya, Allah 
mengurniakan buah-buahan kepada mereka dan 
membenarkan tumbuhan itu menyempurnakan 
perjalanannya. Perjalanan yang sama juga telah 
dilakukan oleh sel nutfah di dalam rahim. Itulah salah 
satu gambaran hayat yang dicipta dan dikendalikan 
qudrat Allah. 

Oleh itu, apakah kepelikan dalam penciptaan hidup 
Akhirat, sedangkan hidup dunia telah diciptakan oleh- 
Nya? 


jjc 


(Pentafsiran ayat-ayat 68-70] 
Kejadian Air Sebagai Asas Hayat Makhluk Di Bumi 



" Tidakkah kamu perhatikan air yang kamu minum? (68). 
Kamukah yang menurunkannya dari awan atau Kamikah 
yang menurunkannya?(69). Jika Kami kehendaki nescaya 
Kami jadikan nya masin , mengapakah kamu tidak 
bersyukur? "(70) 

Air merupakan pokok pangkal hayat, la adalah 
unsur hayat yang tidak mungkin wujud melainkan 
dengannya sebagaimana telah ditetapkan oleh 
perencanaan Allah. Apakah peranan manusia pada 
air? Peranannya ialah meminumnya. Tetapi yang 
menciptakan air dari unsur-unsurnya dan yang 
menurunkannya dari awan-awannya ialah Allah 
S.W.T. Dialah yang mentaqdirkan air itu tawar, lalu ia 
menjadi tawar. 



"Jika Kami kehendaki nescaya Kami jadikannya masin"(70) 

tidak dapat diminum dan tidak dapat 
menghidupkan sesuatu. Oleh itu, mengapa mereka 
tidak bersyukur terhadap limpah kurnia Allah yang 
telah memperlakukan kehendak iradat-Nya seperti 
apa yang ada? 


Kepada orang-orang yang mula-mula ditujukan Al- 
Qur'an ini, maka air hujan dari awan dalam rupa 
bentuknya yang asli itu merupakan bahan hidup 
mereka dan perhatian mereka, di samping merupakan 
cerita yang mengocakkan hati, sehingga cerita air 
hujan ini telah diabadikan di dalam sajak-sajak dan 
sya'ir-sya'ir mereka. Dan nilai air tidak pernah merosot 
dengan sebab-sebab kemajuan tamadun manusia, 
malah nilainya mungkin bertambah tinggi lagi. Orang- 
orang yang bergiat dalam bidang sains dan cuba 
mentafsirkan asal-usul kejadian air yang pertama itu 
adalah lebih terasa dengan nilai air dibandingkan 
dengan orang-orang yang lain dari mereka. Dan air 
tetap merupakan bahan perhatian utama sama ada 
kepada penghuni-penghuni padang pasir yang kuno 
atau kepada ahli-ahli sains yang menjalankan 
penyelidikan-penyelidikan. 

(Pentafsiran ayat-ayat 71 - 73] 


NVmat Kejadian Api Kepada Manusia 



"Tidakkah kamu perhatikan api yang kamu 
nyalakannya?(71). Kamukah yang menciptakan pokoknya 
atau Kamikah yang menciptanya?(72). Kami jadikan api itu 
peringatan (kepada api Akhirat) dan kesenangan kepada 
orang yang musafir. "(73) 

Sejarah manusia menemui api merupakan satu 
peristiwa yang amat besar dalam hidup mereka. 
Mungkin penemuan itu merupakan se besar-besar 
peristiwa kerana dengan penemuan inilah bermulanya 
sejarah tamadun manusia. Tetapi kini api telah 
menjadi suatu perkara yang terlalu biasa dan tidak 
lagi menarik perhatian. Memang manusialah yang 
menyalakan api, tetapi siapakah yang menciptakan 
bahan bakarnya? Siapakah yang telah mencipta 
pokok yang menjadi bahan bakarnya? Pembicaraan 
mengenai tanaman telah pun berlalu dan pokok 
adalah termasuk dalam tanaman. Walau 
bagaimanapun di sana ada satu perkara yang menarik 
perhatian apabda Al-Qur'an menyebut 
(pokok api). Orang-orang Arab menyalakan api 
dengan menggeselkan dahan dari suatu pokok 
dengan dahan dari suatu pokok yang lain iaitu 
mengikut cara kuno yang masih diamalkan dalam 
masyarakat-masyarakat kuno sehingga sekarang. 
Perkara api itu amat jelas dan amat dekat kepada 
pengalaman-pengalaman mereka yang terkenal, 
tetapi mu'jizat api dan rahsia api pada ahli-ahli sains 
yang mengkajinya masih menjadi bidang 
penyelidikan, penelitian dan perhatian. Dengan 
kesempatan menyebut api, AI-Qur'an membayangkan 
api di Akhirat: 

"Kami jadikan api itu peringatan (kepada api Akhirat) dan 
kesenangan kepada orang yang musafir. "(73) 

Bayangan ini meninggalkan kesan yang mendalam 
di dalam hati orang-orang yang ditujukan ayat-ayat ini 
berdasarkan pengertian yang hidup dan yang 
wujudnya di alam kenyataan dan pengalaman- 
pengalaman mereka mengenai api. 


Q u r' a n yang mulia(77). Yang tercatat di daiam sebuah kitab 
yang terpelihara(78). la tidak disentuh melainkan oleh 
mereka yang suci(79). la diturunkan dari Tuhan yang 
memelihara semesta alam."(80) 

Orang-orang yang ditujukan ayat-ayat ini kepada 
mereka di zaman itu tidak mengetahui kedudukan- 
kedudukan bintang-bintang melainkan sebilangan 
yang kecil sahaja. Mereka memahaminya berdasarkan 
penglihatan mata kasar mereka sahaja, kerana itu 
Allah berfirman kepada mereka: 


****** 


Apabila penerangan AI-Qur'an sampai kepada 
tahap ini dalam membentangkan hakikat-hakikat dan 
rahsia-rahsia yang menjadi dalil-dalil iman yang 
mudah difaham oleh hati dan akal itu, maka Ai- 
Qur'an beralih pula kepada satu hakikat pokok yang 
menjadi pengkalan terakhir bagi semua hakikat- 
hakikat ini, i a itu hakikat-hakikat kewujudan Allah, 
keagungan-Nya dan Rububiyah-Nya. Inilah hakikat 
yang menghadapi fitrah manusia dengan begitu kuat 
dan berpengaruh. Oleh itu, Ai-Qur'an menyeru 
Rasulullah s.a.w. supaya menghidupkan hakikat ini 
dan menunaikan fungsinya untuk menyentuh hati 
manusia pada waktunya yang tepat: 



"Oleh itu , bertasbihlah dengan nama Tuhanmu Yang Maha 
Besar." (74) 





'Sesungguhnya sumpah itu suatu sumpah yang amat besar 
jika kamu mengetahui."(76) 

Tetapi bagi kita pada hari ini, kefahaman kita 
terhadap kebesaran sumpah yang bersangkutan 
dengan Al-Qur'an itu jauh lebih besar dari kefahaman 
yang diketahui mereka. Walaupun kita juga masih 
tidak mengetahui kebesaran kedudukan-kedudukan 
bintang-bintang itu melainkan sedikit sahaja. 

Maklumat yang sedikit mengenai kedudukan 
bintang-bintang yang diperolehi kita melalui teleskop- 
teleskop kita yang kecil dan terbatas itu, telah 
memaklumkan kepada kita bahawa hanya satu 
kumpulan bintang-bintang sahaja dari antara 
kumpulan bintang-bintang yang tidak terhitung 
banyaknya di angkasa raya yang tidak diketahui 
batasnya itu, yang ada hubungan dengan keluarga 
matahari kita dan ini terdiri dari seribu juta bintang. 


* * * * * * 

(Pentafsiran ayat-ayat 74 - 80) 

Kedudukan Bintang-bintang Yang Bergayut 
Di Angkasa Raya 

Kemudian Al-Qur'an beralih sekali lagi kepada para 
pendustanya, lalu ia hubungkan di antaranya dengan 
alam ini dalam satu sumpah yang amat besar dari 
Tuhan semesta alam: 



"Sesungguhnya Aku tidak payah bersumpah dengan tempa t- 
tempat bintang-bintang(75). Sesungguhnya sumpah . itu 
suatu sumpah yang amat besar jika kamu mengetahui(76). 
Sesungguhnya (yang dibacakan kepada kamu itu) adalah Al- 


" Mengikut ahli-ahli ilmu astronomi, bintang- 
bintang dan planet-planet yang berjumlah lebih dari 
beberapa bilion bintang adalah setengahnya dapat 
dilihat dengan mata kasar dan sebahagian lagi tidak 
dapat dilihat melainkan dengan teropong-teropong 
dan alat-alat, dan sebahagian pula dapat dirasakan 
kewujudannya dengan perantaraan alat-alat tetapi 
tidak dapat dilihat. Seluruh bintang dan planet 
beredar di dalam lingkungan-lingkungan 
peredarannya yang tidak jelas. Di sana tiada 
kemungkinan bahawa daerah daya graviti sebuah 
bintang itu mendekati daerah daya tarikan sebuah 
bintang yang lain atau berlanggar dengan sebuah 
planet yang lain melainkan dengan nisbah 
kemungkinan berlakunya perlanggaran sebuah 
kapal di Laut Mediterranean dengan sebuah kapal 
di Lautan Pasifik yang kedua-duanya berjalan 
menuju satu hala dengan kederasan yang sama. 
Perlanggaran ini tentulah merupakan kemungkinan 
yang jauh, malah amat jauh jika tidak pun 

mustahil." 2 

Setiap bintang yang berada di tempatnya masing- 
masing yang berjauhan dari kedudukan bintang- 
bintang yang lain adalah ditempatkan di sana dengan 
hikmat dan perencanaan yang rapi. Kesan-kesannya 
dan penerimaan kesan-kesannya adalah berimbang 


2 Dari buku dujU-i jAJlj 2il m. s. 33. 

dan selaras dengan seluruh bintang-bintang dan 
planet-planet yang lain supaya seluruh makhluk ini 
berada dalam kedudukan yang seimbang di angkasa 
raya yang maha luas itu. 

Inilah sekelumit maklumat kebesaran kedudukan 
bintang-bintang, dan ia adalah amat jauh lebih 
banyak dari maklumat-maklumat yang diketahui 
orang-orang yang mula ditujukan Al-Qur'an ini 
kepada mereka, dan dalam waktu yang sama 
maklumat ini adalah lebih kecil dan tidak dapat diukur 
dengan hakikat agung kedudukan-kedudukan 
bintang-bintang yang sebenar. 



"Sesungguhnya Aku tidak payah bersumpah dengan tempat- 
tempat bintang-bintang. "(75) 

Persoalan ini begitu jelas hingga tidak memerlukan 
kepada bersumpah. 

Menyebut perkara sumpah dan mengelak dari 
bersumpah merupakan satu uslub yang berkesan 
untuk menegakkan hakikat yang tidak memerlukan 
kepada sumpah kerana kedudukannya yang amat 
kukuh dan jelas. 



"Sesungguhnya (yang dibacakan kepada kamu itu) adaiah 
Ai-Qur'an yang muiia(77). Yang tercatat di dalam sebuah 
kitab yang terpelihara(78). la tidak disentuh melainkan oleh 
mereka yang suci. (79) la diturunkan dari Tuhan yang 
memelihara semesta alam. "(80) 

Kemuliaan Dan Keagungan Ai-Qur'an 

Itulah Al-Qur'an yang mulia, la bukannya perkataan- 
perkataan kahin seperti yang didakwa kamu, dan 
bukanlah pula perkataan-perkataan orang gila, dan 
bukan juga perkataan-perkataan yang direka atas 
nama Allah, dan bukan pula dongeng-dongeng 
orang-orang zaman purba, dan juga bukannya kata- 
kata yang diturunkan oleh syaitan-syaitan dan 
sebagainya, malah ia adalah Al-Qur'an yang mulia, 
iaitu mulia kerana sumbernya, mulia kerana 
kandungannya yang sendiri dan mulia kerana 
matlamat-matlamat tujuannya (yang amat luhur). 



"Yang tercatat di dalam sebuah kitab yang terpelihara. "(78) 
Hakikat ini dihuraikan oleh ayat selanjutnya: 



"la tidak disentuh melainkan oleh mereka yang suci. "(79) 

Kaum Musyrikin menyangka bahawa syaitan- 
syaitanlah yang menurunkan Al-Qur'an, dan 
penjelasan ayat ini adalah untuk menolak dakwaan 
itu. Syaitan tidak pernah menyentuh kitab yang 
terpelihara di dalam ilmu Allah dan pengawasan-Nya 
itu, malah yang menurunkan AI-Qur'an ialah para 
malaikat yang suci. Pendapat ini adalah satu pendapat 
yang paling jelas di antara pendapat-pendapat yang 
lain dalam mentafsirkan maksud ayat: 



"la tidak disentuh melainkan oleh mereka yang suci. "(79) 

Kata-kata "V" dalam ayat ini ialah V" (tidak), 
yang menafikan perbuatan bukannya yang 

bererti jangan yang melarang kerana dibumi AI- 
Qur'an disentuh oleh semua orang iaitu orang yang 
suci, orang yang najis, orang yang Mu'min dan orang 
yang kafir. Penafian dengan pengertian seperti ini 
tidak terlaksana maksudnya. Tetapi penafian itu hanya 
terlaksana apabila diubahkan pengertiannya kepada 
pengertian yang ada hubungan dengan dakwaan 
mereka yang mengatakan bahawa Al-Qur'an ini 
diturunkan syaitan, iaitu dakwaan mereka adalah 
ditolak dan dinafikan kerana Al-Qur'an ini tidak 
disentuh melainkan oleh malaikat-malaikat yang suci 
semasa ia tercatat di dalam kitabnya yang terpelihara 
di langit. 

Di antara dalil yang menguatkan maksud ini ialah 
firman Allah selepas ayat ini: 



"la diturunkan dari Tuhan yang memelihara semesta 
alam. "(80) 

Yakni bukannya diturunkan syaitan. 

Di sana ada dua hadith yang diriwayatkan yang 
memberi satu pengertian yang lain, iaitu Al-Qur'an ini 
tidak boleh disentuh melainkan oleh orang yang suci, 
tetapi Ibn Kathir telah memberi pendapatnya 
mengenai dua hadith ini katanya: Ini adalah satu 
riwayat secara wajadah (kenyataan bertulis) yang 
baik 3 yang dibaca oleh az-Zuhri dan lain-lainnya, dan 
riwayat yang seperti ini sayugia dipegang. Ad- 
Daraqutni telah mengisnadkan riwayat ini dari 'Amr 
ibn Hazm dan Abdullah ibn 'Umar dan 'Uthman ibn 
Abu al-Aas. Dan tentang isnad kedua-dua hadith itu 
dipertikaikan. Wallahu alam. 

(Pentafsiran ayat-ayat 81 - 87] 

Kemudian tibalah penerangan akhir surah ini, iaitu 
penerangan mengenai detik-detik kematian, iaitu satu 
singgungan yang menggigilkan seluruh anggota, iaitu 
detik-detik yang menamatkan segala pertikaian dan 
perdebatan, dan detik-detik di mana orang yang 

hidup berdiri di antara penghabisan sebatang jalan 
dan permulaan sebatang jalan lain, di mana ia tidak 
dapat kembali dan tidak dapat berundur lagi: 



"Apakah kamu bersikap mendustakan Al-Qur'an ini? (81). 
Dan kamu jadikan habuan rezeki kamu ialah mendustakan 
Al-Qur'an ini(82). Mengapa tidak - ketika roh (orang yang 
sedang naza' itu) sampai ke haikum? (83). Dan kamu sendiri 
ketika itu meiihatnya(84). Dan Kami pula lebih hampir 
kepadanya dari kamu , tetapi kamu tidak nampak(85). Dan 
mengapa tidak - jika kamu benar tidak dihisab dan 
dibalas? (86). Kamu kembalikan roh itu semula (ke jasadnya) 
jika kamu benar? "(87) 

Maksudnya, apakah kamu meragui kebenaran 
penerangan AI-Qur'an mengenai penciptaan alam 
Akhirat? Apakah kamu tidak percaya kepada Al- 
Qur'an yang menjelaskan kepada kamu tentang alam 
Akhirat dan tentang perkara-perkara 'aqidah? "Dan 
kamu jadikan sebagai habuan rezeki kamu ialah 
perbuatan kamu mendustakan AI-Qur'an" yakni 
pendustaan merupakan habuan rezeki yang kamu 
perolehi dalam hidup kamu dan kamu simpankannya 
untuk Akhirat kamu? Alangkah buruknya habuan 
rezeki seperti itu! 

Apakah yang kamu akan lakukan jika roh telah 
sampai ke haikum dan kamu berada di persimpangan 
jalan yang majhul? 

Gambaran Kedatangan Maut 

Gambaran kedatangan detik-detik kematian itu 
digambarkan seluruhnya oleh Al-Qur'an dengan 
penerangan cepat yang mendedahkan segala sesuatu 
di sebaliknya dan segala sesuatu yang disarankannya. 



"Mengapa tidak - ketika roh (orang yang sedang naza' itu) 
sampai ke halku m? (83). Dan kamu sendiri ketika itu 


melihatnya(84). Dan Kami pula lebih hampir kepadanya dari 
kamu f tetapi kamu tidak nampak. "(85) 

Kita hampir-hampir mendengar bunyi nafas seorang 
yang sedang naza' dan melihat perubahan rupa 
parasnya, dan merasakan kecemasan dan kesulitan di 
celah-celah ungkapan: 

"Mengapa tidak - ketika roh (orang yang sedang naza' itu) 
sampai ke haikum. "(83) 

Begitu juga kita hampir-hampir melihat pandangan 
yang kuyu dan putus asa pada paras hadirin di celah- 
celah ungkapan: 



"Dan kamu sendiri ketika itu melihatnya. "(84) 

Di sa'at inilah roh seseorang itu selesai dari urusan 
dunia dan meninggalkan bumi di belakangnya untuk 
menghadapi sebuah alam yang belum diketahuinya, 
la tidak memilik apa-apa melainkan amalan-amalan 
yang disimpannya, atau amalan-amalan baik atau 
jahat yang dilakukannya. 

Di sa'at inilah roh itu melihat, tetapi ia tidak 
mempunyai daya untuk menceritakan apa yang 
dilihatnya, ia telah berpisah dari mereka yang hadir di 
sekelilingnya dan berpisah dari segala sesuatu yang 
ada di sekelilingnya. Mereka hanya melihat jasad 
orang yang sedang naza' itu, mereka hanya melihat 
Tetapi tidak nampak apa yang sedang berlaku dan 
mereka tidak dapat berbuat apa-apa. 

Di sa'at inilah qudrat manusia terhenti, ilmunya juga 
terhenti dan gelanggang kegiatannya juga berakhir. 

Di sa'at inilah mereka tahu bahawa mereka amat 
lemah dan tidak berdaya. 


Di sa'at inilah tabir dilabuhkan menutupi 
pandangan, menutupi ilmu pengetahuan dan 
menutupi harakat mereka. 


Di sa'at inilah qudrat Allah sahaja yang berkuasa 
dan ilmu Allah sahaja yang mengetahui, dan segala 
sesuatu adalah diserahkan kepada Allah tanpa 
sebarang - keraguan, sebarang kekeliruan dan 
sebarang pertikaian: 



"Dan kami pula lebih hampir kepadanya dari kamu , tetapi 
kamu tidak nampak. "(85) 


Di sa'at inilah suasana diselubungi kebesaran Allah 
S.W.T. dan kehebatan kehadiran-Nya. Aliah itu hadir 
di setiap waktu, tetapi ungkapan ayat ini 
menggerakkan kesedaran kita terhadap hakikat 
kehadiran Allah yang dilupai manusia itu. Itulah majlis 
kematian yang diselubungi kehebatan Allah Yang 
Maha Besar di samping diselubungi suasana lemah, 
takut, putus hubungan dan perpisahan. 

Di bawah bayangan perasaan-perasaan takut, 
gementar dan duka nestapa datang pula cabaran 
yang memotong segala percakapan dan menamatkan 
segala perdebatan: 



"Dan mengapa tidak - jika kamu benar tidak dihisab dan 
dibalas(86). Kamu kembalikan roh itu semula (ke jasadnya) 
jika kamu benar? "(87) 

Jika persoalan ini benar seperti yang telah dikatakan 
kamu iaitu tiada Hisab dan tiada Balasan, maka bererti 
kamu adalah bebas lepas tidak dihisab dan tidak 
dibalas, dan jika benar begitu, mengapakah kamu 
tidak kembalikan semula roh yang telah sampai ke- 
halkum itu supaya kamu dapat menahan 
pemergiannya ke alam Akhirat di mana dia akan 
dihisab dan dibalas, sedangkan kamu berada di 
sekelilingnya melihat roh itu bertolak ke alam balasan 
yang agung dan kamu hanya diam tidak dapat 
berbuat apa-apa. 

Di sa 7 at ini gugurlah segala dalihan, putuslah segala 
alasan, bubarlah segala pakatan dan berakhirlah 
segala perbahasan. Hakikat ini menekankan begitu 
berat ke atas hati seseorang manusia hingga tidak 
terlawan dan tertahan olehnya kecuali ia mengambil 
sikap yang angkuh dan melawan tanpa hujah dan 
tanpa alasan. 

-T- a]* 

vtv 

(Pentafsiran ayat-ayat 88-96) 

Nasib Kesudahan Roh Yang Pergi 

Setelah itu Al-Qur 7 an menjelaskan nasib kesudahan 
roh ini, iaitu nasib kesudahan yang telah pun 
ternampak dari jauh ketika roh itu sampai ke halkum 
dan ketika ia bertolak meninggalkan hidup dunia 
yang fana dan menuju hidup Akhirat yang kekal dan 
alam balasan yang agung yang didustakan oleh para 
pendusta: 



"Jika si mati itu dari golongan Muqarrabin(88). Maka ia akan 
memperolehi kesenangan , rezeki yang mewah dan Syurga 
yang penuh ni'mat(89). Jika dia dari golongan kanan(90). 
Maka untukmu ucapan: Selamat sejahtera dari golongan 
kanan(91). Dan jika dia dari golongan pendusta dan 
sesat(92). Maka ia akan menerima keraian dari air yang 
mendidih(93). Dan selaran api Neraka. "(94) 

Gambaran ni'mat-ni'mat yang diperolehi golongan 
Muqarrabin telah pun kita lalui di awal surah ini. Di 
sa'at roh berada di halkum ia melihat alamat-alamat 
ni 7 mat-ni 7 mat ini sedang menunggunya, iaitu ia 
ditunggu kesenangan, rezeki yang mewah dan Syurga 
yang penuh ni 7 mat. Kata-kata dalam ungkapan itu 
sendiri membayangkan keni'matan yang murni dan 
mewah dan menyorotkan bayang-bayang kerehatan 
yang manis, ni'mat-ni'mat yang lembut dan 
kemesraan yang luhur. 



"Jika dia dari golongan kanan(90). Maka untukmu ucapan: 
Selamat sejahtera dari golongan kanan . "(9 1 ) 

Al-Qur'an ‘beralih kepada orang yang sedang naza 7 
itu untuk menyampaikan salam dari saudara- 
saudaranya dari golongan kanan. Alangkah manisnya 
dan alangkah mesranya menerima salam di sa 7 at roh 
sudah sampai ke halkum. Ketika itu hatinya merasa 
tenang dan aman dengan persahabatannya yang 
akan datang bersama-sama golongan kanan. 



"Dan jika dia dari golongan pendusta dan sesat(92). Maka ia 
akan menerima keraian dari air yang mendidih(93). Dan 
selaran api Neraka. "(94) 

Alangkah buruknya sambutan keraian dengan 
hidangan air yang mendidih dan tempat tinggal yang 
amat panas itu. Alangkah seksanya 7 azab Neraka 
Jahim yang ternampak kepadanya di sa 7 at itu, 
sedangkan dia tahu pula bahawa dia akan tetap 
menemui keseksaan itu. 

* ^ * 

Apabila situasi ini telah sampai kemuncaknya, maka 
datanglah kata penamat dengan nada yang hebat 
dan mendalam: 



"Sesungguhnya (segala yang disebutkan) ini adalah 
kebenaran yang amat diyakinkan(95). Oleh itu ; bertasbihlah 
dengan nama Tuhanmu Yang Maha Besar. "(96) 

Di sini kekuatan keyakinan iman dan timbangannya 
yang berat di dalam neraca Ilahi bertemu dengan 
Qiamat yang tetap akan berlaku yang disebut pada 
awal surah, dan kemudian surah ini ditamatkan 
dengan hasil kesedaran yang diilhamkan oleh 
keyakinan iman yang kukuh itu, iaitu bertawajjuh 
kepada Allah dengan tasbih dan ta'zim. 


